מה הקשר בין מעקב, ריצה, בר הבת שלי שהשתחררה ופירסום ראשון שלי בטוויטר?

 לפני שבע שנים התאמנתי בקבוצת הריצה של איריס המיתולוגית מ"רצי הוד השרון". בשלב מסוים, היא הציעה למי שרוצה להתחבר אליה בגרמין, הרשת החברתית של שעוני הריצה, ולאפשר לה לצפות באימונים שלנו.

ידעתי שאיריס, עם למעלה מ-100 מתאמנים, לא באמת מתמקדת דווקא בשעון שלי, ואני אפילו לא יודע אם היא צפתה אי פעם בריצה שלי. אבל רק הידיעה שהיא יכולה לעקוב אחריי שינתה אצלי הכול.
משם, לא היו יותר "עיגולי פינות",  ניסיתי לשבור שיאים, תוך כדי שדמיינתי את התגובה שלה אם תהיה גאה בהישגים שלי או מאוכזבת בהתאם.

קדימה שבע שנים להיום:
לפני מספר שבועות השתחררה בתי בר אחרי שירות משמעותי של חמש שנים בצבא, כקצינת אימון גופני. בר היא מאמנת ריצה מוסמכת, מאמנת נבחרת הנערות של ישראל בריצת ניווט, ואלופת ישראל בעצמה בתחום.
 בקרוב היא מתחילה להקים עסק משלה, המשלב קבוצות ריצה באזור הוד השרון עם שירות ייחודי של ליווי מרחוק.

אז מה זה ליווי מרחוק?
 זו שיטה שמתאימה למי שאוהב לרוץ (או רוצה להתחיל) , אבל החיים או התקציב לא מאפשרים לו להצטרף לקבוצת ריצה קבועה או אימונים אישיים.
 השיטה מבוססת על פגישות בזום, הבנת מטרות וקשיים, ותוכנית אימונים מותאמת אישית שמתעדכנת לפי ההתקדמות. המאמן עוקב אחרי כל אימון דרך שעון הריצה, מה שמגביר את הסיכוי להצלחה, מקטין את הסיכון לפציעות, ואפילו משפר את חוויית האימון.

אני, בתור הורה גאה (וקצת משוחד), יודע שבר היא לא רק מקצועית אלא גם ייחודית בגישתה. כל מי שעבד איתה - מהצבא ועד לנבחרת יוכל להעיד על כך ומשוכנע שמי שיתאמן אצלה בליווי מרחוק, מכל מקום בארץ, לא יתחרט.

זו הפעם הראשונה שאני מפרסם בצורה הזו מישהו כאן בטוויטר, ואני עושה זאת בגאווה רבה. אשמח מאוד אם תעזרו לי להפיץ את הפוסט הזה הלאה ולתמוך בבר בצעדיה הראשונים כעצמאית.

פרטי הקשר של בר יופיעו בתגובה הראשונה. תודה!